### Beslutninger

Frederikke Kristiansen og Magistratsafdelingen for Teknik og Miljø med bemærkning, at byrådet i sit møde den 14. december 2022 har vedtaget Magistratens foranstående indstilling af 28. november 2022.

###

.

### Resume

Byrådet godkendte i 2000, at sporvogne skulle være en mulighed på langt sigt og fulgte dette op i 2005 med en principgodkendelse af en letbaneløsning.

Budget for etableringen af Aarhus Letbane er på 4,3 mia. kroner og består af to dele.

Del 1 er anlægsbudgettet på 2 mia. kroner, som dækker selve jernbanen med skinner, stoppesteder og signalanlæg. Med denne indstilling fremlægges regnskabet for dette til godkendelse.

Ift. budgettet er der en merudgift på 81 mio. kroner, hvilket passer med de løbende rapporter til bestyrelse og interessenter. Kommunens andel er 71 mio. kroner. Der er en reserve hertil på 27 mio. kroner, og restbeløbet på 44 mio. kroner optages som et lån. Låneydelsen på ca. 2,7 mio. kroner årligt betales af budgettet til kollektiv trafik, hvilket forværrer ubalancen på området.

Del 2 dækker letbanetog, værksted og andre faciliteter. Investeringen på 2,3 mia. kroner er betalt af lån, som letbanen har optaget. Senere på året forventes et regnskab, som balancerer med budgettet.

### Beslutningspunkter

Det indstilles:

At 1) anlægsregnskabet på 2.040 mio. kroner for etablering af letbanen godkendes, idet der er tale om en merudgift på 81 mio. kroner.

At 2) [adresse] andel af merudgiften, som udgør 71 mio. kroner, finansieres ved et 30-årigt lån på 44,0 mio. kroner, samt at de resterende 27,0 mio. kroner tages fra det restbeløb, der er tilbage på reserven til letbanens etape 1.

At 3) Borgmesterens Afdeling bemyndiges.

### Sagsforløb

Udvalg: Magistraten

Dato: 28-11-2022

Sophie Holst: 2

Fremsendes til [adresse] med bemærkning, at Magistraten i mødet den 28. november 2022 anbefaler, at byrådet tiltræder Borgmesterens Afdelings og Magistratsafdelingen for Teknik og Miljøs indstilling af 24. november 2022.

Tejs Jakobsen var forhindret i at deltage i sagens behandling.